Filippo Lippi

Pitor.
Filippo Lippi a l'era nà vers ël 1406 a Firense.
Orfanin, a eut agn a l'é rivà da le carmelitan-e ëd Santa Marìa dël Càrmin a Firense.
Dël 1421 a l'ha pijà ij vot.

Apress dij sogiorn a Pàdoa e Venessia, a l'ha arseivù dël 1437 vàire comande dij Médici a Firense.
Dal 1562 a l'ha vivù a Prato, andoa a l'ha piturà dle sene dla vita ëd san Gioann Batista e ëd sant Ësteo an sij fresch monumentaj dël còro dla catedral.
Dël 1461, dispensà dal vësco ëd Roma, a l'ha podù mariesse con Lucrezia Buti.

A parte dal 1467 a l'ha realisà ij fresch dla catedral dë Spoleto.
A l'é mòrt dël 1469 a Spoleto.

Antra j'anlev ëd Filippo Lippi a-i é staje Sandro Botticelli.

 Euvre prinsipaj 
 Madòna dël bion (1454, tempra su bòsch)
 Sircondà da sant Ësteo e da san Gioann Batista, Marìa a l'é setà an s'un tròno, su sfond dorà. Anginojà dnans al tròno, ël mërcant ëd Prato, Francesco ëd Marco Datini, a presenta quatr brav òm për ch'a arsèivo la benedission ëd Gesù e ël sostegn dij sant.
 Vèrgin con Bambin compagnà da doi àngej (goernà a la Galarìa dj'Ufissi a Firense)
 La partìa ëd përsonage as dëstaca - ant un quàder dë fnestra assè inabitual - ëd fasson plàstica an slë sfond, constituì da n'ampli paisage: dle rochere (alusion a la colin-a ëd Gòlgota) e dij camp, un lagh, na sità leugn. Tut a bagna an na lus ësclinta. Marìa a l'é vestìa con elegansa e pëntnà a la mòda dël temp ëd l'artista. Scond Giorgio Vasari, Lippi a l'avrìa piturà Marìa con le sembianse ëd Lucrezia Buti.

Lippi, Filippo